Munira Sha’ban

Si Munira Sha'ban ay isang komadrona sa Jordan, na nagpasimula ng edukasyon sa pagpaplano ng pamilya at kalusugan ng ina sa Jordan.

Talambuhay
Sinimulan ni Sha'ban ang pag-aaral ng pag- aalaga ng siya ay 15 taong gulang. Nang maglaon, nagpakadalubhasa siya sa Pangungumadrona. Nagpatuloy siya sa pag-aaral sa London; nang siya ay bumalik sa Jordan, pinasimunuan niya ang edukasyon sa pagpaplano ng pamilya sa bansa. Sumulat siya ng isang aklat para sa mga bagong hilot, sinanay ang iba at nagbigay ng mga lektura sa midwifery. Tumulong din siya na bumuo ng isang etika para sa mga komadrona.

Si Sha'ban, na kilala bilang Mama Munira,  ang unang komadrona na nagtatrabaho sa kampo ng mga refugee ng Zaatari. Nagtrabaho siya sa pamamagitan ng Jordan Health Aid, sa isang misyon ng UNFPA. Noong 2014, nakilahok siya sa isang mataas na antas na kaganapan sa Punong-himpilan ng United Nations, na inanyayahan ng noo’y pangkalahatang kalihim na si Ban Ki-moon, upang ipaliwanag at pag-usapan ang tungkol sa kanyang gawain sa kalusugan ng ina at pagpaplano ng pamilya sa Jordan at mga nakapaligid rehiyon. Ang iba pang mga kalahok ay kasama ang dating pangulo ng Tanzanian na si Jakaya Kikwete. Si Munira Sha'ban ay nakilahok din sa isang telebisyon na palabas sa kalusugan. 

Matapos magretiro, sinusuportahan at pinapayuhan niya ang mga Syrian na buntis na refugee.

Mga Sanggunian

Kategorya: Mga babae sa Jordan
Kategorya: Mga komadrona